A Bizottság 89/2001/EK rendelete
(2001. január 17.)
a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló 574/72/EGK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1399/1999/EK rendelettel [1] módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendeletre [2] és különösen annak 122. cikkére,
mivel:
(1) egyes tagállamok, illetve azok illetékes hatóságai az 574/72/EGK rendelet mellékleteinek módosítását kérték;
(2) ezek a módosítások az érintett tagállam, tagállamok vagy azok a közösségi jognak megfelelően a szociális biztonságra vonatkozó jogszabályok végrehajtásáért felelős illetékes hatóságai által hozott határozatokból származnak;
(3) a migráns munkavállalók szociális biztonságával foglalkozó igazgatási bizottság egyhangú véleményt nyilvánított,
ELFOGADTA EZT A RENDELETET:
1. cikk
Az 574/72/EGK rendelet 1-5. és 10. melléklete e rendelet mellékletének megfelelően módosul.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. január 17-én.